Tynnsjiktskromatografi

Tynnsjiktskromatografi (TLC, //Thin layer chromatography//) er en separasjonsmetode som benyttes til å skille stoffer fra hverandre. Stoffene som separeres kan identifiseres og kvantifiseres.

 TLC er en type kromatografi hvor man benytter en stasjonær og en mobil fase til separasjon av stoffer. Den stasjonære fasen er en plate av glass, plast eller aluminium, dekket med for eksempel silicagel. Den mobile fasen er en væske som velges ut ifra polariteten til prøven. Det vil altså benyttes en polar mobil fase dersom prøven er polar, og omvendt dersom prøven er upolar. Dette gjør at prøven vil vandre opp på TLC-platen.

Det er egenskapene til den mobile fasen og den stasjonære fasen, samt stoffenes kjemiske egenskaper som er utgangspunktet for vandringen av stoffene på platen. Mobilfasen vil trekke seg oppover på platen på grunn av kapillærkrefter, og stoffene i prøven vil transporteres med mobilfasen. Dette skjer som følge av nevnte likheter i polaritet. Stoffene vil ha forskjellig hastighet på grunn av ulik grad av interaksjon.

Ved hjelp av farge eller nyanseforskjeller kan de separerte stoffene identifiseres og kvantiteres. Dersom stoffene ser like ut kan de identifiseres vha en standard, som påsettes platen samtidig som prøven. De ulike stoffene kan da identifiseres ved å sammenlikne vandringsavstandene til standardene og prøvestoffene. Det som gir grunnlaget for separasjonen er vandringhastigheten til de ulike stoffene.

 //Bildet: viser en skjematisk oversikt over oppbygningen av TLC.//

Referanser: 1. Forelesningsnotat ”Kromatografi”, Margareth Nupen, 2010 2. Tietz; Burtis, Ashwood og Bruns."Fundamentals of Clinical Chemistry". Sixth edition, 2008, side 112-113 & 117. 3. Skoog, West, Holler, Crouch. “Fundamentals of Analytical Chemistry”. Eighth edition, 2004, side 1000-1001 4. http://www.iu.hio.no/~hannet/organisk_kjemi/org_tekn/tcl.htm (besøkt 05.11.12) 5. http://snl.no/kromatografi (besøkt 12.11.15) 6. http://www.aquaculture.ugent.be/Education/coursematerial/online%20courses/ATA/analysis/lip_extr.htm (besøkt 05.11.12)